CELEX: 62006CA0503
Language: fi
Date: 2008-05-15 00:00:00
Title: Asia C-503/06: Yhteisöjen tuomioistuimen tuomio (kuudes jaosto) 15.5.2008 — Euroopan yhteisöjen komissio v. Italian tasavalta (Jäsenyysvelvoitteiden noudattamatta jättäminen — Direktiivi 79/409/ETY — Luonnonvaraisten lintujen suojelu — Luonnonvaraisten lintujen suojelujärjestelmästä tehtävät poikkeukset — Ligurian alue)

5.7.2008   
            
            
               FI
            
            
               Euroopan unionin virallinen lehti
            
            
               C 171/8
            
         Yhteisöjen tuomioistuimen tuomio (kuudes jaosto) 15.5.2008 — Euroopan yhteisöjen komissio v. Italian tasavalta
   (Asia C-503/06) (1)
   
   (Jäsenyysvelvoitteiden noudattamatta jättäminen - Direktiivi 79/409/ETY - Luonnonvaraisten lintujen suojelu - Luonnonvaraisten lintujen suojelujärjestelmästä tehtävät poikkeukset - Ligurian alue)
   (2008/C 171/13)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamies: D. Recchia)
   
      Vastaaja: Italian tasavalta (asiamies: I. Braguglia, avustajanaan avvocato dello Stato G. Fiengo)
   Oikeudenkäynnin kohde
   Jäsenyysvelvoitteiden noudattamatta jättäminen — Ligurian alue on antanut lain, joka koskee luonnonvaraisten lintujen suojelujärjestelmästä tehtävien sellaisten poikkeuksien sallimista, jotka eivät ole luonnonvaraisten lintujen suojelusta 2.4.1979 annetun neuvoston direktiivin 79/409/ETY (EYVL L 103, s. 1) 9 artiklassa säädettyjen edellytysten mukaisia, ja soveltaa tätä lakia
   Tuomiolauselma
   
               1)
            
            
               Italian tasavalta ei ole noudattanut luonnonvaraisten lintujen suojelusta 2.4.1979 annetun neuvoston direktiivin 79/409/ETY 9 artiklan mukaisia velvoitteitaan, koska Ligurian alueella on hyväksytty säännöstö, jota sovelletaan siellä ja jossa sallitaan luonnonvaraisten lintujen suojelujärjestelmästä poikkeuksia, jotka eivät ole kyseisen direktiivin 9 artiklassa säädettyjen edellytysten mukaisia.
            
         
               2)
            
            
               Italian tasavalta velvoitetaan korvaamaan oikeudenkäyntikulut välitoimimenettelystä aiheutuneet kulut mukaan lukien.
            
         
      (1)  EUVL C 82, 14.4.2007.